ད་དེ། །སྐྱེས་བུ་གང་ཟག་
ཆེན་པོའོ། །གཙོ་བོ་ལ་སོགས་ཀ་སོགས་བདག །ཕུང་པོ་ཁམས་ཀྱི་སྔགས་བདག་ཉིད། །སོ་
སོར་སྡུད་པ་བྱེད་རྣམས་ཀྱི། །སྒྲ་གྲུབ་པ་ཡི་དོན་དུ་བསྟན། །རྩ་བའི་སྔགས་ནི་སྐུ་རུ་འགྱུར། །
སྙིང་པོ་ཞེས་བྱ་མཐུན་ལྷན་གསུང༌། །དེ་བཞིན་ཉེ་བའི་སྙིང་པོ་ནི། །ཐུགས་ཀྱི་སྔགས་སུ་བརྗོད་
-507-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
པར་འགྱུར། །ཡེ་ཤེས་ས་བོན་ཞེས་བཤད་པར། །ཡེ་ཤེས་སྔགས་སུ་དེ་བརྗོད་བྱ། །ས་བོན་ཉེ་
བའི་སྙིང་པོ་དང༌། །སྙིང་པོ་དང་ནི་རྩ་བའི་སྔགས། །ཡེ་ཤེས་ཐུགས་དང་གསུང་དང་སྐུ། །རིམ་
བཞིན་བསྒོམ་བྱ་བཟླས་བྱ་སྟེ། །ཇི་སྲིད་དངོས་གྲུབ་གྱུར་གྱི་བར། །འབད་པས་བཟླས་བྱ་
མཆོད་པར་བྱ། །གཞན་དུ་ཆོ་ག་ཉམས་པས་ནི། །སྔགས་ཀྱི་དངོས་གྲུབ་འགྱུར་མ་ཡིན། །དད་
པས་གཟུང་བ་འདི་ཡིས་ནི། །ལུས་ནི་ཉོན་མོང་འབའ་ཞིག་གོ། ལྷ་ཡི་དངོས་གྲུབ་བསྒྲུབས་པ་
ལས། །ཁམས་ལྔ་ཡིས་ནི་རང་བཞིན་ལས། །སྔགས་རྣམས་མཚན་ཉིད་བརྗོད་པར་བྱ། །དགྲ་
དང་བཤེས་དང་བཏང་སྙོམས་པ། །སེམས་ཅན་དོན་ཆེན་བརྗོད་པར་བྱ། །ཨ་ཀུ་ཧ་ངྐ་མགྲིན་
བྱུང་གང༌། །དབྱངས་དང་གསལ་བྱེད་མཚན་ཉིད་རྣམས། །སྟོང་པོའོ་རླུང་སོགས་སྔགས་རྣམས
ཀྱིས། །གྲོགས་པོ་ཉིད་ཀྱིས་རྟག་ཏུ་གནས། །ཨི་ཙུ་ཡ་ཤ་རྐན་བྱུང་རྣམས། །དབྱངས་དང་
གསལ་བྱེད་མཚན་ཉིད་རྣམས། །རླུང་གི་ཁམས་ལས་ཡང་དག་འབྱུང་། །ཆུ་ལས་སྐྱེས་པ་
རྣམས་ཀྱི་དགྲ། །རཾ་ཊུ་ར་ཥ་སྤྱི་བོ་སྐྱེས། །དབྱངས་དང་གསལ་བྱེད་མཚན་ཉིད་གང་། །མེ་ཡི་
ཁམས་ལས་ཡང་དག་འབྱུང༌། །ས་ལས་སྐྱེས་པ་རྣམས་ཀྱི་དགྲ། །ཨུ་སུ་ཝ་སྦ་མཆུ་སྐྱེས་
གང༌། །དབྱངས་དང་གསལ་བྱེད་མཚན་ཉིད་རྣམས། །ཆུ་ཡི་ཁམས་ལས་ཡང་དག་འབྱུང༌། །མེ་
ལས་སྐྱེས་པ་རྣམས་ཀྱི་དགྲ། །ལྀ་ཏུ་ལ་ས་སོ་སྐྱེས་གང་། །དབྱངས་དང་གསལ་བྱེད་མཚན་
ཉིད་རྣམས། །ས་ཡི་ཁམས་ལས་ཡང་དག་འབྱུང༌། །རླུང་ལས་སྐྱེས་པ་རྣམས་ཀྱི་དགྲ། །རྟག་ཏུ་
སྟོང་པ་རླུང་གི་གྲོགས། །ཐ་མལ་ས་ཆུ་ནུས་མེད་ཕྱིར། །མེ་ཡི་གྲོགས་པོ་རྟག་ཏུ་རླུང་། །ས་ནི་
བཏང་སྙོམས་ནུས་མེད་ཕྱིར། །ཆུ་ཡི་གྲོགས་པོ་ས་ཡིན་ཏེ། །ཐ་མལ་པ་ནི་རླུང་ཉིད་དོ། །ས་ཡི་
གྲོགས་པོ་ཆུ་ཡིན་ཏེ། །མེ་ཉིད་ཀྱང་ནི་བཏང་སྙོམས་པའོ། །ཨཾ་གྱི་ཡི་གེ་སྤངས་ནས་ནི། །
སྔགས་ཀྱི་ཡི་གེ་དང་པོ་རིགས། །དེ་ཉིད་སྔགས་ཀྱི་ཐུགས་ཡིན་ཏེ། །གཟུགས་ནི་རྫོགས་པའི་རྒྱུ་
ཡིན་ནོ། །གང་ཚེ་སྔགས་ཀྱི་དང་པོ་ཡི། །ཡི་གེ་གསལ་བྱེད་གཞན་བརྩེགས་ན། །དེ་དག་ལས་
-508-

སྔགས་ལ་འཇུག་པའི་སྒོ་ལས། དུས་འཁོར་ལུགས་གསང་འཇིགས་བདེ་དགྱེས་མངོན་དཀྱིལ།
༨༦༽
དེར་དང་པོ་གཟུང༌། །དང་པོར་བརྗོད་པའི་རྒྱུ་ཡི་ཕྱིར། །དབྱངས་དང་གསལ་བྱེད་དབྱེ་བ་
ཡིས། །དེ་ཉིད་རྣམ་པ་གཉིས་སུ་འགྱུར། །སྲོག་གི་དགྲ་དང་གྲོགས་པོ་དང༌། །ལུས་ཀྱི་ཡང་ནི་
བརྗོད་པར་བྱ། །སྲོག་གི་དགྲ་དང་གྲོགས་པོའམ། །ཐ་མལ་པ་ནི་དབྱངས་རྣམས་བཤད། །
ལུས་ཀྱི་དགྲ་དང་གྲོགས་པོ་དང༌། །བཏང་སྙོམས་པ་རྣམས་གསལ་བྱེད་བཤད། །དབྱངས་ཀྱི་
དགྲ་ཡི་སྒྲུབ་པ་པོའི། །སྲོག་འཕྲོག་བྱེད་དོ་ཐེ་ཚོམ་མེད། །ལུས་ཀྱི་གྲོགས་པོ་གསལ་བྱེད་ཀྱི། །
མཚན་ཉིད་ཅན་གྱིས་ནད་སོགས་བྱེད། །ལྔ་པ་གཅིག་ལའང་ཀ་ལ་སོགས། །གསལ་བྱེད་ཆོས་
ཅན་ལྔ་རྣམས་གང་། །དེ་རྣམས་ས་ལ་སོགས་པའི་རིགས། །སྔགས་བསྒྲུབས་པ་ལས་ཤེས་
པར་བྱ། །ང་ཉ་ཎ་མ་ན་འདི་རྣམས། །གཞན་རྣམས་གྲོགས་པོ་ཉིད་དུ་གནས། །གྷ་ཛྷ་ཌྷ་བྷ་དྷ་ད་
ཏི་རྣམས། །མཆུ་ལས་སྐྱེས་པ་རྣམས་ཀྱི་དགྲ། །ག་ཛ་ཌ་བ་ད་ད་ཞེས་པ་འདི། །ས་ལས་སྐྱེས་
པ་རྣམས་ཀྱི་དགྲ། །ཁ་ཚ་ཋ་ཕ་ཐ་ཋ་ཞེས་པ་འདི། །མེ་ལས་སྐྱེས་པ་རྣམས་ཀྱི་དགྲ། །ཀ་ཙ་ཊ་
པ་ཏ་ད་ཞེས་པ་འདི། །རླུང་ལས་སྐྱེས་པ་རྣམས་ཀྱི་དགྲ། །དེ་ལྟར་ཕན་ཚུན་གྲོགས་པོ་དང་། །
ཐ་མལ་སྔ་མ་བཞིན་ཤེས་བྱ། །སྔགས་ཀྱི་དང་པོར་ཡི་གེ་གནས། །རང་གི་སྡེ་པའི་གཞན་
རྣམས་ལའང་། །སྒྲུབ་པ་པོ་ཡི་ཡི་གེ་གཉིས། །སྐྱེས་ལས་སྐྱེས་དང་མི་སྐྱེས་འགྱུར། །དེ་ཡང་
རྣམ་གཉིས་ཡོངས་ཤེས་བྱ། །དབྱངས་དང་གསལ་བྱེད་མཚན་ཉིད་དོ། །སྐྱེ་བའི་དུས་སུའང་
དུས་སྦྱོར་གང་། །དབྱུག་གུ་ལྔ་ཡི་བདག་ཉིད་གྱུར། །སྐྱེས་པའམ་མོ་ཡི་ཆུ་སྲིན་སོགས། །དེ་
ཡིས་གསལ་བྱེད་སྦྱང་བར་བྱ། །ཆུ་སྲིན་ལ་ནི་ཀ་སོགས་ལྔ། །དབྱུག་གུའི་དབྱེ་བས་སྦྱར་བར་
བྱ། །གསུམ་པ་ལ་ཡང་ང་སོགས་ལྔ། །སྟོང་པ་སོགས་རིམ་དབྱེ་བ་ལས། །ཉ་ཡང་ཙ་སོགས་
རྣམ་པ་ལྔ། །ལུག་ལས་ང་ཉ་སོགས་རིམ་བཞིན། །གླང་ལའང་ཊ་སོགས་ལྔ་རྣམས་སོ། །
འཁྲིག་པ་ཎ་སོགས་དེ་བཞིན་ནོ། །ས་སོགས་ཀརྐ་ཊ་སྦྱོར་ལ། །མ་སོགས་སེང་གེའི་དུས་སྦྱོར་
ལའོ། །བུ་མོ་ལ་ནི་ཏ་སོགས་ལྔ། །སྲང་ལ་དེ་བཞིན་ན་རྣམས་སོ། །སྡིག་པ་ལ་ནི་ས་སོགས་ལྔ། །
-509-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
གཞུ་ལ་རྐ་ལ་སོགས་རྣམས་བཤད། །སྡུད་དང་སྤྲོ་བའི་དབྱེ་བ་ཡིས། །ཡི་གེ་དྲུག་ཅུ་ཉིན་མཚན་
ལའོ། །གཡས་དང་གཡོན་གྱི་རྒྱུ་བ་ལ། །དཀྱིལ་འཁོར་ལྔ་པོ་འབབ་པ་རྣམས། །དུས་དྲུག་གི་
ནི་རབ་དབྱེ་བས། །ཕྱི་རོལ་དེ་བཞིན་ལུས་ལའོ། །དབྱངས་རྣམས་ཟླ་བའི་ཆ་དབུས་སུ། །སུམ་
ཅུའི་དབྱེ་བས་རྣམ་སྦྱང་བྱ། །ཡར་ངོའི་ཚེས་གཅིག་ནས་བརྩམ་སྟེ། །གནས་མཐར་ཐུག་པ་
སུམ་ཅུའི་ལྷ། །ཨ་ཨི་རྀ་ཨུ་ལཾ་ཞེས་པ་འདི། །ལ་སོགས་ལྔ་རྣམས་རིམ་པ་ནི། །ཨ་ཨེ་ཨར་ཨོ་
ཨལ་ཞེས་འདི། །དྲུག་པ་ལ་སོགས་ཡོངས་སུ་གྲགས། །ཧ་ཡ་ར་ཝ་ལ་ཞེས་འདི། །བཅུ་
གཅིག་པ་སོགས་རྣམས་སུ་བཤད། །ལ་སོགས་ལྔ་རྣམས་རིམ་བཟློག་པས། །ནག་པོའི་ཚེས་
གཅིག་སོགས་རྣམས་སོ། །ཨ་ཡིག་ལ་སོགས་ལྔ་རྣམས་ནི། །ནག་པོའི་ཕྱོགས་ཀྱི་དྲུག་པ་
སོགས། །ཏཱཾ་ཡིག་ལ་སོགས་ལྔ་རྣམས་གང༌། །དབྱངས་རྣམས་བཅུ་གཅིག་པ་ལ་སོགས། །
གང་བའི་མཐར་ནི་ཐིག་ལེར་བརྗོད། །གནམ་སྟོང་མཐར་ནི་རྣམ་བཅད་དོ། །དེ་རྣམས་ཡུད་
ཙམ་རབ་དབྱེ་བས། །ཟླ་བ་སོ་སོའི་ཆ་རུ་བཤད། །ཆ་གང་ལ་ནི་འཆར་བའི་དབྱངས། །གང་
ཡིན་གཙོ་བོར་འགྲོ་བ་ཡིན། །ཡུད་ཙམ་དང་པོ་ལ་དབྱངས་ཏེ། །འདི་ཡི་སྐྱེས་པའི་དབྱངས་སུ་
འགྱུར། །དེ་ཡི་གཉིས་པ་གཉིས་པ་ཡིས། །དེ་ལྟར་ཐམས་ཅད་རིམ་ཇི་བཞིན། །ཡུད་ཙམ་སུམ་
ཅུའི་དབྱེ་བ་ཡིས། །སྐྱེ་བའི་དབྱངས་སུ་བརྗོད་པར་བྱ། །
སྔགས་ཀྱི་ཐོག་མའི་སྒྲ་ཡིས་ནི། །ངེས་པར་དབྱངས་དང་གསལ་བྱེད་ཀྱིས། །སྒྲུབ་པ་པོ་
རྣམས་སྲོག་ཟད་དང༌། །ནད་ཆེན་བྱེད་པར་ཐེ་ཚོམ་མེད། །སྐྱེ་བའི་དབྱངས་ནི་མི་ཤེས་དང༌། །
གསལ་བྱེད་རྟོག་པ་མེད་པ་ན། །མིང་གི་དང་པོའི་དབྱངས་བཟུང་བྱ། །གསལ་བྱེད་གཉིས་ཀྱི་
དང་པོའོ། །སྔགས་ཀྱི་དང་པོའི་གསལ་བྱེད་དམ། །དབྱངས་རྣམས་སྒྲུབ་པའི་ཆེད་དུ་ཡང༌། །
བསྙེན་པ་བཟླས་པ་བྱེད་པ་ལ། །འདིར་ནི་ལས་རྣམས་དྲུག་ཏུ་གསུང༌། །དང་པོ་བརྡེག་པར་བྱ་
བ་སྟེ། །དེ་བཞིན་དབབ་དང་བསྲེགས་པ་དང༌། །དེ་ནས་སྔགས་པས་ལྟ་བ་དང༌། །དེ་ནས་རྒྱས་
-510-

སྔགས་ལ་འཇུག་པའི་སྒོ་ལས། དུས་འཁོར་ལུགས་གསང་འཇིགས་བདེ་དགྱེས་མངོན་དཀྱིལ།
༨༦༽
དང་མཉེས་པའོ། །རྣམ་བཅས་བཅད་པའི་སྟོང་པ་ཡིས། །སྔགས་ཀྱི་སྔོན་མ་མནན་པ་ནི། །
མཚོན་གྱི་རྒྱལ་པོས་བསྣུན་པ་སྟེ། །རྒྱལ་བའི་གནས་སྐབས་ཐོབ་པར་འགྱུར། །སྔགས་ཀྱི་
བཟླས་པ་འབུམ་གྱིས་ནི། །སྔགས་ཀྱི་ལྷ་ནི་རྒྱལ་གྱུར་པ། །ང་རྒྱལ་ཡོངས་སུ་བཏང་བ་ནི། །
སྒྲུབ་པ་པོ་ཡི་དབང་དུ་འགྱུར། །དེ་བཞིན་རླུང་གིས་མནན་པ་སྟེ། །རྣལ་འབྱོར་པ་ལ་འབབ་
པར་གྱུར། །མེ་ཡིས་མནན་པ་སྲེག་པར་བྱེད། །དེ་ནས་ཆུ་ཡིས་∶བརྡ་(བརྟ་)བར་བྱེད། །ས་
ཡིས་སྤྱི་བོར་གནས་པ་ནི། །བཟླས་པས་ལྷ་ནི་རྒྱས་པའོ། །མགོ་བོར་ཐེག་ལེ་ཆས་མནན་པ། །
མཉེས་པར་གྱུར་པ་མཆོག་སྟེར་འགྱུར། །དེ་ལྟར་དྲུག་འབྲུམ་བཟླས་པ་ཡིས། །སྔོན་དུ་བསྙེན་
པར་གསུངས་པ་སྟེ། །རྩ་རྒྱུད་ཀུན་ཏུ་བདེ་གཤེགས་ཀྱིས། །དད་པའི་དངོས་གྲུབ་ཆེད་དུའོ། །
ཕཊ་ཡིག་དེ་བཞིན་ཧཱུཾ་བོ་ཥ་ཊ། །ན་མཿསྭཱ་ཧཱ་ཝ་ཥཊ་རྣམས། །ལས་དྲུག་ལ་ནི་གྲངས་བཞིན་
དུ། །གྲངས་མཐའ་བརྟུལ་ཞུགས་ཅན་གྱི་བྱ། །དང་པོར་རྣམ་སྣང་མཛད་བྱིན་ནས། །སླར་ཡང་
བཟླས་པ་བརྩམ་པར་བྱ། །རྒྱུད་གསུང་ཆོགས་ཐམས་ཅད་བྱ། །དེ་ནས་ལྷ་ནི་འགྲུབ་འགྱུར་ཏེ། །
གྲུབ་པ་དེ་ཡི་སྔགས་པ་ལ། །མཆོག་སྟེར་གང་ཞིག་དོན་གཉེར་བའོ། །རིགས་གཞན་དང་ནི་བྱ་
བ་གཞན། །དུས་དང་དེ་བཞིན་སྔགས་ཀྱི་རིགས། །གནས་དང་ཕྱོགས་དང་རྟེན་གཞན་གྱིས། །
ལས་རྣམས་ཀུན་ལ་འབྲས་བུ་མེད། །གླེགས་བམ་ལས་ནི་བཀླགས་པའི་སྔགས། །མན་ངག་
རྣམ་པར་སྤངས་རྣམས་ཀྱིས། །ལྷ་མོ་སོགས་རྣམས་སྒྲུབ་པ་པོ། །ནམ་མཁའ་ཟ་བར་འདོད་
པར་བྱེད། །རང་སེམས་བརྟན་པའི་བརྩོན་འགྲུས་སམ། །སྔགས་ཀྱི་བཟླས་པས་སྒྲུབ་པའོ། །
གཞན་དོན་གཉེར་བ་རྣམས་ཀྱི་ནི། །འདོད་པས་འཇིག་རྟེན་དངོས་གྲུབ་འགྱུར། །སྔགས་ལས་
དེ་བཞིན་སྦྱིན་སྲེག་དང་། །གནས་དང་མཆོད་པའི་ཆོག་རིམ་གྱིས། །བྱ་བ་ཉམས་ནི་མ་འགྲུབ་
སྟེ། །ཚིག་འདི་ཡང་དག་ཇི་བཞིན་ནོ། །སྟོན་པ་བྱང་ཆུབ་སེམས་དཔའ་དང༌། །ལྷ་ཡིས་བསྟན་
པའི་ངོ་རུ་ནི། །དེ་ཕྱིར་ཐམས་ཅད་འབད་པ་ཡིས། །དེ་ཉིད་མཁས་པས་བཟུང་བར་བྱ། །དག་
-511-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
པའི་ས་ཡིས་རེངས་པ་ཡིན། །དག་པའི་ཆུ་ཡིས་ཞི་བའོ། །དག་པའི་མེ་ཡིས་དབང་དུ་བྱ། །དག་
པའི་རླུང་གིས་རྣམ་སྡང་བྱེད། །དག་པའི་སྟོང་པས་འཚོ་བྱེད་པའོ། །དག་པའི་ཡེ་ཤེས་ཀྱིས་
གསོད་པའོ། །དག་པའི་ལས་རྣམས་དྲུག་ཅེས་པའོ། །རྣམ་པར་བསྲེས་པ་གཞན་རྣམས་ཏེ། །
ས་དང་ཆུ་ནི་བསྲེས་པ་ཡིས། །ལུས་ཅན་ཀུན་གྱིས་རྒྱས་པའོ། །རླུང་དང་མེ་ནི་རྣམས་བསྲེས་
པས། །མི་རྣམས་ཀྱིས་ནི་བསྐྱོད་པར་འགྱུར། །ས་དང་སྟོང་པ་བསྲེས་པ་ཡིས། །ལུས་ཅན་
རྣམས་ནི་ལྟུང་བར་འགྱུར། །ས་དང་ཡེ་ཤེས་བསྲེས་པ་ཡིས། །ལྟུང་བ་སླར་ཡང་སློང་བར་བྱེད། །
ཆུ་དང་མེ་ནི་བསྲེས་པ་ཡིས། །སྐྱེས་པ་བུད་མེད་འཇུ་བར་བཤད། །ས་དང་རླུང་དུ་བསྲེས་པ་
ཡིས། །རྨོངས་དང་ཕུར་བུས་འདེབས་པར་འགྱུར། །སྟོང་པ་དང་ནི་ཆུ་བསྲེས་པས། །སེམས་
ཅན་རྣམས་ནི་ལྟ་བར་འགྱུར། །སྟོང་པ་ཡེ་ཤེས་བསྲེས་པ་ཡིས། །ཕྱིར་ཡང་འཚོ་བ་ཉིད་ཡིན་ནོ། །
མེ་དང་ས་ནི་བསྲེས་པ་ཡིས། །ལུས་ཅན་ཐམས་ཅད་གདུང་བར་བྱེད། །མེ་སྟོང་སྟོང་པ་
བསྲེས་པ་ཡིས། །ལུས་ཅན་རྣམས་ལ་རིམས་སུ་འགྱུར། །མེ་དང་ཡེ་ཤེས་བསྲེས་པ་ཡིས། །
ལུས་ཅན་རྣམས་ལ་འཁྲུག་པར་འགྱུར། །རླུང་དང་སྟོང་པ་བསྲེས་པ་ཡིས། །སྣ་ཚོགས་ངེས་
པར་སྐྲོད་པར་བྱེད། །རླུང་དང་ཡེ་ཤེས་བསྲེས་པ་ཡིས། །སྐད་ཅིག་གིས་ནི་ཁམས་གསུམ་
འཆིང༌། །སྟོང་པ་ཡེ་ཤེས་བསྲེས་པ་ཡིས། །ལུས་ཅན་ཐམས་ཅད་བསྐྱེད་པའོ། །ཡེ་ཤེས་གཅིག་
པུས་ལས་རྣམས་ཀུན། །ཡེ་ཤེས་སྨྲ་བ་རྣམས་ཀྱིས་བྱེད། །བཟླས་པ་མ་ཡིན་བགྲང་ཕྲེང་
མིན། །སྦྱིན་སྲེག་སྔགས་དང་མཆོད་པས་མིན། །ལས་རྣམས་ཐམས་ཅད་རྣལ་འབྱོར་པས། །
བསམ་གཏན་ཙམ་གྱིས་གྲུབ་པར་བྱེད། །འདི་ལྟར་སྔགས་གང་རིགས་གསུམ་དང༌། །བཞི་དང་
ལྔ་ཡི་རིགས་རྣམས་ཀྱང༌། །ཁམས་རྣམས་ཀྱི་ནི་རང་བཞིན་ལས། །ཆོ་གས་མཐའ་ཡས་ལས་
རྣམས་བྱེད། །ཅེས་པ་དང༌། བདག་དང་རྣལ་འབྱོར་གནས་སྲུང་བ། །དཀྱིལ་འཁོར་ཁང་པ་དང་
བཅས་པ། །ཀྱེ་རྡོ་རྗེ་བདག་བསྐྱེད་ལ། །གཏོར་མའི་ཆོ་ག་བྱ་བ་ཉིད། །དེ་བཞིན་གཞལ་ཡས་
-512-

སྔགས་ལ་འཇུག་པའི་སྒོ་ལས། དུས་འཁོར་ལུགས་གསང་འཇིགས་བདེ་དགྱེས་མངོན་དཀྱིལ།
ཁང་ལ་སོགས། །གོ་རིམ་ཇི་བཞིན་བསྐྱེད་བྱས་ལ། །དབུས་ཀྱི་གྲུ་གསུམ་ནམ་མཁའ་ལ། །
དགྱེས་རྡོར་རང་བཞིན་པ་དགོད་དོ། །སྐུ་གསུང་ཐུགས་ཀྱི་རང་བཞིན་ཕྱིར། །ༀ་དང་ཧཱུཾ་དང་
ཨཱཿལས་ནི། །མགྲོན་རྣམས་ཀུན་ཀྱང་བསམ་བྱས་ལ། །སྐུ་གསུང་ཐུགས་སུ་དམིགས་པར་བྱ། །
དེ་ལ་རིམ་པ་གོའུ་སོགས། །སྦྱངས་སྤེལ་སྦར་དང་བདུད་རྩི་ཡིས། །ཡི་གེ་བཞི་དང་ལྡན་བྱས་
ལ། །དེ་དག་ཚོགས་ལ་འབུལ་བར་བྱ། །ཞེས་གསུངས་སོ། །
དུས་ཀྱི་འཁོར་ལོ་དགྱེས་པ་རྡོ་རྗེའི་མངོན་པར་རྟོགས་པ་རྗེ་བཙུན་རྡོ་རྗེ་སྙིང་པོའི་
ལུགས་ལེའུ་ཚན་ལྔ་པའི་རྣམ་པར་ངེས་པའོ།། །།